LPN ควัก 233 ลบ. ซื้อที่ดินเปล่าพัฒนาคอนโดฯใหม่ มูลค่า 1.5 พันลบ. เตรียมเปิดขาย Q3/61
LPN ควักเงิน 233 ลบ.ซื้อที่ดินเปล่าย่านพัฒนาการ ผุดคอนโดฯใหม่ มูลค่า 1.5 พันลบ. ประเดิมขาย Q3/61 เริ่มรับรู้รายได้ Q2/63
28 พ.ค. 2561

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยว่า บริษัทซื้อที่ดินสำหรับพัฒนาโครงการเพื่อขาย บริเวณถนนพัฒนาการ 35 เนื้อที่ 2,518 ตารางวา ตำบลสวนหลวง, พระโขนงฝั่งเหนือ, สวนหลวง (พระโขนงฝั่งเหนือ) อำเภอสวนหลวง, พระโขนง จังหวัดกรุงเทพมหานคร เป็นที่ดินว่างเปล่า ราคา 233,000,000 บาท
ทั้งนี้ บริษัทจะนำมาพัฒนาโครงการอาคารชุดพักอาศัย สูงประมาณ 32 ชั้น จำนวน 1 อาคาร จำนวนยูนิตประมาณ 800 ยูนิต มูลค่าของโครงการประมาณ 1,500 ล้านบาท ระยะเวลาการขายและการพัฒนาโครงการประมาณ 12 เดือน โดยเริ่มการขายภายในไตรมาส 3 ปี 2561 และเริ่มโอนกรรมสิทธิ์และรับรู้รายได้ในไตรมาส 2 ปี 2563 คาดผลตอบแทนเบื้องต้นประมาณ 30%